ආරක්ෂක අමාත්‍යාංශය ආරක්ෂක මාණ්ඩලික ප්‍රධානි කාර්යාලය සහ යුද හමුදා මූලස්ථානය බත්තරමුල්ලට ගෙන යාමට රජය තීරණය කර තිබේ.ජනාධිපති මහින්ද රාජපක්ෂ මහතා ඇමැති මණ්ඩලයට පෙරේදා (25) ඉදිරිපත් කළ යෝජනාවට ඇමැති මණ්ඩලය අනුමැතිය ලබාදී ඇත.අගමැති දි. මු. ජයරත්න මහතාගේ ප්‍රධානත්වයෙන් අරලියගහ මන්දිරයේදී කැබිනට් මණ්ඩලය පෙරේදා (25) රැස් විය.බත්තරමුල්ල, අකුරේගොඩ ප්‍රදේශයේ නවීන පහසුකම් සහිතව ඉදි කෙරෙන ගොඩනැගිලි සංකීර්ණයක මේ ආයතන ස්ථාපිත කෙරේ.